Gareth Pierce

Actor o Gymro yw Gareth Pierce (ganwyd 19 Chwefror 1981).

Yn 2006 cafodd ei enwi fel un o'r 50 dyn sengl mwya cymwys Prydain gan gylchgrawn Company.

Bywyd cynnar ac addysg
Magwyd Gareth ym Mhwllheli, Gwynedd a mynychodd Ysgol Gynradd Cymerau. Roedd ei dad yn gweithio yn y fyddin ac fe symudodd y teulu i Swydd Efrog pan oedd yn 10 oed. Yn 18 oed daeth yn ôl i Gymru i astudio yng Ngholeg Cerdd a Drama Caerdydd. Yn ddiweddarach symudodd ei rieni nôl i Bwllheli.

Gyrfa
Actio

Yng Nghymru daeth yn fwyaf adnabyddus am ei rôl fel Osian James yng nghyfres teledu S4C, Caerdydd. Mae hefyd wedi chwarae rhan mewn sawl cyfres ddrama arall ar S4C, fel Y Pris, Teledu Eddie, Cowbois ac Injans.

Mae wedi ymddangos ar raglenni teledu Saesneg fel Stella, Hollyoaks ac Ordinary Lies. Yn 2020 cymerodd drosodd ran Todd Grimshaw yn Coronation Street.

Cerddoriaeth

Mae Gareth yn chwarae drymiau a chanu i'r band Hafaliadau=Equations o Bwllheli.

Gwaith

Teledu
 Blwyddyn Teitl Cymeriad Cynhyrchiad   Nodiadau 2004  Chosen  Shaun Kennedy  ITV Wales 2006-2010  Caerdydd  Osian James  S4C  Cymeriad rheolaidd 2007  Cowbois ac Injans  Connor  S4C  Cyfres 2 Pennod 2 2009  Y Pris  Nicky  S4C  Cyfres 2 2010  Pen Talar  Robert Evans  S4C  Pennod 9 2012  Alys  Gareth  S4C  2013-2014  Stella  Lenny Mack  Sky 1  Cyfres 2-3 2014  Cara Fi / Love Me  Brian Phelps  S4C/BBC iPlayer  2015  Y Gwyll  Alun Price  S4C  Cyfres 2 Pennod 1 2015  35 Diwrnod  Reg  S4C  Cyfres 2 2016  Ordinary Lies  Karl Sheldon  BBC One  Cyfres 2 2020  Coronation Street  Todd Grimshaw  ITV  Cymeriad rheolaidd

Radio
 Blwyddyn Teitl Cymeriad Cynhyrchiad   Nodiadau 2020  The Archers  Gavin Moss  BBC Radio 4 

Cyfeiriadau

Dolenni allanol



Categori:Genedigaethau 1981
Categori:Actorion teledu o Gymru
Categori:Pobl o Bwllheli
Categori:Cyn-fyfyrwyr Coleg Brenhinol Cerdd a Drama Cymru